**Ukrepi za zajezitev širjenja v domove za starejše in ostale zavode socialno varstvenih storitev, ki so bili sprejeti vse od prvega vala naprej:**

1. Na Ministrstvu za delo, družino, socialne zadeve in enake možnosti smo **pripravili protokole za delovanje izvajalcev v primeru okužb SARS-CoV-2** (COVID-19) na področju institucionalnega varstva, pomoči na domu, kriznih centrov in izvajanja storitve vodenja, varstva in zaposlitve pod posebnimi pogoji:

 Načrt za obvladovanje okužb SARS-CoV-2 (COVID-19) - protokoli za delovanje izvajalcev institucionalnega varstva: <https://www.gov.si/teme/domovi-za-starejse/>

 Načrt za obvladovanje okužb SARS-CoV-2 (COVID-19) - protokoli za delovanje izvajalcev pomoči na domu: <https://www.gov.si/teme/pomoc-na-domu/>

 Načrt za obvladovanje okužb SARS-CoV-2 (COVID-19) - protokoli za delovanje izvajalcev institucionalnega varstva za osebe s posebnimi potrebami: <https://www.gov.si/podrocja/socialna-varnost/varstvo-oseb-s-posebnimi-potrebami/>

 Načrt za obvladovanje okužb SARS-CoV-2 (COVID-19) - protokoli za delovanje izvajalcev storitve vodenja, varstva in zaposlitve pod posebnimi pogoji: <https://www.gov.si/podrocja/socialna-varnost/varstvo-oseb-s-posebnimi-potrebami/>

 Načrt za obvladovanje okužb SARS-CoV-2 (covid-19) - protokoli za delovanje izvajalcev kriznih centrov[: https://www.gov.si/teme/centri-za-socialno-delo/](https://www.gov.si/teme/centri-za-socialno-delo/)

2. **Strokovno pomoč** pri načrtovanju in izvajanju ukrepov za zajezitev virusa SARS-CoV-2 v socialno varstvenih zavodih **nudijo regijski timi**. Regijski timi delovne skupine koordinatorjev za preprečevanje in obvladovanje okužb z virusom SARS-CoV-2 in drugimi nalezljivimi respiratornimi boleznimi v socialno varstvenih zavodih nudijo strokovno podporo socialno varstvenim zavodom za učinkovito soočanje s tveganji, ki jih prinaša prisotnost virusa SARS-CoV-2 v Slovenji. **Delovna skupina z regijskimi timi je bila ustanovljena v avgustu in vse od takrat nudi socialno varstvenim zavodom strokovno pomoč pri reševanju izzivov povezanih s prisotnostjo virusa SARS-CoV-2.**

3. Za dosledno in pravilno izvajanje ustreznih zaščitnih ukrepov za preprečitev vnosa virusa v delovna okolja, so zaposleni imeli **številna izobraževanja o ravnanju z varovalno opremo**. Še vedno imajo vsi izvajalci vedno na voljo dodatna izobraževanja, strokovno svetovanje, pomoč.

4. Sredstva za varovalno opremo smo zagotovili v proračunu. V PKP5 smo zagotovili financiranje enomesečne obvezne strateške zaloge osebne varovalne opreme in sofinanciranje osebne varovalne opreme za zaposlene. Ravno tako smo zagotovili kritje izpada prihodkov zaradi nezasedenih kapacitet in umika v domačo oskrbo.

5. Epidemija Covid-19 je poudarila dolgoletne težave s kadri in prostori v domovi. **Od prvega dne mandata odgovarjamo na najnujnejše potrebe po dodatnih kadrih.**

V PKP4 smo zagotovili **26 mio za dodatne kadre samo v domovih za starejše,** dodatno kadrovsko okrepitev smo zagotovili tudi z **začasno razporedite zaposlenih** tam, kjer je povečan obseg dela zaradi COVID-19, okrepljeno je tudi **sodelovanje s študenti zdravstva.** Pomoč pa so ponudili tudi številni upokojenci in študentje, ki so opravili skoraj 30.000 ur.

V PKP#4 smo torej namenili 26 milijonov evrov **za 550 dodatnih zaposlitev samo v domovih za starejše. Od 102 domov jih je 77 že angažiralo 117 novih zaposlenih**. Podatki za mesece oktober, ki še temeljijo na prejetih zahtevkih za dodatne kadre za mesec oktober 2020, bo **dodatnih zaposlitev več kot 300.**

**Na potrebe po dodatni kadrovski okrepitvi** smo s PKP5 odgovorili tudi **z začasno razporeditvijo zaposlenih** tam, kjer je povečan obseg dela zaradi COVID-19. Vsi začasno razporejeni so upravičeni **do 20 odstotkov urne postavke** osnovne plače zaposlenega.

Zagotovili smo tudi **dodatek za delo v sivi in rdeči coni** (30 odstotkov urne postavke osnovne plače zaposlenega), ki se bo po predlogu PKP6 (v zakonodajnem postopku), lahko izplačeval tudi v času razglašene epidemije. Na ta način se zaposlene dodatno nagradi za delo v rdeči in sivi coni, neodvisno od določb kolektivne pogodbe, ki v času epidemije zagotavlja osebam dodatek v višini do 65%.

Zaradi velike pomanjkanja zdravstvenega kadra smo **spodbudili in aktivno sodelovali v povezovanju** z lokalnimi zdravstvenimi domovi, kjer so to kapacitete omogočale.

Vzpostavljeno je **sodelovanje s Civilno zaščito, preko njih z nevladnimi organizacijami**, ki zagotavljajo pomoč tudi s prostovoljci. Za to obliko pomoči se odločajo direktorji sami. Naše priporočilo je, da prostovoljci delajo z zdravimi uporabniki ter da jih je izvajalec dolžan ustrezno usposobiti za predvideno delo in jim zagotoviti vso potrebno zaščitno opremo.

**Okrepili smo tudi povezovanje Zavoda za zaposlovanje RS z domovih za starejše** pri iskanju novih kadrov, tudi in še posebej zdravstvenega. Po analizi izobrazbe in usposobljenosti brezposelnih, so tiste, ki ustrezajo kriterijem, posebej spodbujali , da se odločijo za delo v domovih.

6. **Z direktorji in direktoricami domov smo stalno v stiku** ali dnevno po telefonu, tedensko preko videokonferencah, na katerih obravnavamo aktualne teme, odprta vprašanja in predstavljene dobre prakse.

7. **Vsak dom za starejše ima organizirane cone.** Obvezna je cona za stanovalce s sumom na COVID-19 - siva cona, ki je organizirana na način individualne izolacije z ločitvijo čistih in nečistih poti. Za vzpostavitev rdeče cone, ki je namenjena stanovalcem z ugotovljeno okužbo, pa ima vsak izvajalec **pripravljen krizni načrt za njeno postavitev**. Organizacijo prostora glede na epidemiološki status uporabnikov s pisnim mnenjem potrdi Delovna skupina koordinatorjev za preprečevanje in obvladovanje okužb z virusom SARS-CoV-2.